title: 2007/725/ОВППС: Решение BiH/12/2007 на Комитета по политика и сигурност от 25 септември 2007 година за назначаване на ръководител на командната структура на ЕС в Неапол за военната операция на Европейския съюз в Босна и Херцеговина

text:
               10.11.2007

               BG

               Официален вестник на Европейския съюз

               L 293/9

      РЕШЕНИЕ BiH/12/2007 НА КОМИТЕТА ПО ПОЛИТИКА И СИГУРНОСТ

   от 25 септември 2007 година
   за назначаване на ръководител на командната структура на ЕС в Неапол за военната операция на Европейския съюз в Босна и Херцеговина
   (2007/725/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трети параграф от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6 от него,
   като има предвид, че:

               (1)

               Под формата на размяна на писма между генералния секретар/върховен представител и генералния секретар на НАТО от 28 септември 2004 г. и от 8 октомври 2004 г., съответно, Северноатлантическият съвет се съгласи главнокомандващият на Щаба на Обединените сили в Неапол да изпълнява длъжността ръководител на командната структура на ЕС в Неапол.

               (2)

               Командирът на операцията на ЕС препоръча главнокомандващият на Щаба на Обединените сили в Неапол, генерал-лейтенант Eduardo ZAMARRIPA, да се назначи на поста ръководител на командната структура на ЕС в Неапол за военната операция на Европейския съюз в Босна и Херцеговина.

               (3)

               Военният комитет на ЕС подкрепи препоръката.

               (4)

               Съгласно член 6 от Съвместно действие 2004/570/ОВППС Съветът упълномощи Комитета по политика и сигурност (КПС) да упражнява политическото и стратегическото направляване на военната операция на ЕС.

               (5)

               В съответствие с член 6 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в изготвянето и изпълнението на решения и действия на Европейския съюз, свързани с въпросите на отбраната.

               (6)

               На 12 и 13 декември 2002 г. Европейският съвет от Копенхаген прие декларация, в която се казва, че договореностите „Берлин плюс“ и тяхното изпълнение ще се прилагат само за онези държави-членки, които са също или членове на НАТО или са страни по инициативата „Партньорство за мир“ и които впоследствие са сключили двустранни споразумения за сигурност с НАТО,

         РЕШИ:
   Член 1
   Генерал-лейтенант Eduardo ZAMARRIPA се назначава за ръководител на командната структура на ЕС в Неапол за военната операция на Европейския съюз в Босна и Херцеговина.
   Член 2
   Настоящото решение влиза в сила в деня на приемането му.

      Съставено в Брюксел на 25 септември 2007 година.

            За Комитета по политика и сигурност

            Председател

         C. DURRANT PAIS

      (1)  ОВ L 252, 28.7.2004 г., стр. 10.


title: 2007/259/ЕОРешение на Съвета от 16 април 2007 година за предоставяне от Общността на макрофинансова помощ за Молдова

text:
               28.4.2007

               BG

               Официален вестник на Европейския съюз

               L 111/69

      РЕШЕНИЕ НА СЪВЕТА

   от 16 април 2007 година
   за предоставяне от Общността на макрофинансова помощ за Молдова
   (2007/259/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 308 от него,
   като взе предвид предложението на Комисията,
   като взе предвид становището на Европейския парламент (1),
   след консултации с Икономическия и финансов комитет,
   като има предвид, че:

               (1)

               Властите на Молдова поемат ангажимент за постигане на икономическа стабилизация и структурни реформи с подкрепата на Международния валутен фонд (МВФ) под формата на тригодишно споразумение по реда на Инструмента за намаляване на бедността и подпомагане на растежа (Poverty Reduction and Growth Facility — PRGF), одобрено на 5 май 2006 г. Впоследствие на 12 май 2006 г. кредиторите от Парижкия клуб се споразумяха за преструктуриране на двустранния държавен дълг на Молдова на базата на условията Хюстън за страни с по-нисък среден доход.

               (2)

               През май 2004 г. властите на Молдова приеха Доклад за стратегията за икономически растеж и намаляване на бедността, определящ средносрочните приоритети за действие на правителството.

               (3)

               Молдова, от една страна, и Европейската общност и нейните държави-членки, от друга страна, подписаха Споразумение за партньорство и сътрудничество (2), което влезе в сила на 1 юли 1998 г.

               (4)

               Отношенията между Молдова и Европейския съюз се развиват в рамките на Европейската политика на добросъседство, което се очаква да доведе до по-задълбочена икономическа интеграция. ЕС и Молдова се договориха за план за действие в рамките на Европейската политика на добросъседство, определящ краткосрочните и средносрочните приоритети в отношенията ЕС—Молдова и свързаните с това политики.

               (5)

               Молдова изпитва сериозни потребности от финансиране, произтичащи от значителното влошаване на нейното финансово положение.

               (6)

               Молдовските власти поискаха финансова помощ при благоприятни условия от Общностите, международните финансови институции и от други двустранни донори. Независимо от финансирането от МВФ и Световната банка, продължава да съществува потребност от значително остатъчно финансиране с цел подобряване на платежния баланс на страната, засилване на позициите на държавния резерв и подпомагане постигането на целите на политиката, свързани с усилията на властите за реформа.

               (7)

               Молдова отговаря на изискванията за предоставяне на заеми при много благоприятни условия и безвъзмездна помощ от Световната банка и МВФ.

               (8)

               При тези обстоятелства макрофинансовата помощ от Общността за Молдова следва да бъде отпусната под формата на безвъзмездна помощ като подходяща мярка за подпомагане на Молдова в този критичен момент.

               (9)

               За да се гарантира ефективна защита на финансовите интереси на Общността във връзка с настоящата макрофинансова помощ, е необходимо да се предвидят подходящи мерки от страна на Молдова за предотвратяване и борба с измамите, корупцията и всякакви други нередности, засягащи тази помощ. Следва да се предвидят мерки за контрол от страна на Комисията и одити от Сметната палата.

               (10)

               Отпускането на макрофинансовата помощ от Общността не засяга правомощията на бюджетния орган.

               (11)

               Макрофинансовата помощ следва да се управлява от Комисията след съгласуване с Икономическия и финансов комитет,

         РЕШИ:
   Член 1
   1.   Общността предоставя на Молдова макрофинансова помощ под формата на безвъзмездна помощ в максимален размер от 45 000 000 EUR в подкрепа на платежния баланс на Молдова и за намаляване на финансовите ограничения при изпълнение на икономическата програма на правителството.
   2.   Макрофинансовата помощ от Общността се управлява от Комисията след съгласуване с Икономическия и финансов комитет и по начин, съобразен с постигнатите между Международния валутен фонд (МВФ) и Молдова споразумения или договорености.
   3.   Макрофинансовата помощ от Общността се предоставя за срок от две години, считано от първия ден след влизането в сила на настоящото решение. Обаче в случай че обстоятелствата налагат това, след като се консултира с Икономическия и финансов комитет, Комисията може да реши да удължи срока с максимум една година.
   Член 2
   1.   Комисията се оправомощава да договори с властите на Молдова, след като се консултира с Икономическия и финансов комитет, икономическата политика и финансовите условия, съпътстващи настоящата макрофинансова помощ, които да бъдат заложени в Меморандум за разбирателство и Споразумение за безвъзмездна помощ. Тези условия трябва да съответстват на споразуменията или договореностите, посочени в член 1, параграф 2.
   2.   По време на прилагането на макрофинансовата помощ от Общността Комисията следи за стабилността на финансовите споразумения, административните процедури и механизмите за вътрешен и външен контрол в Молдова, които са от значение за помощта.
   3.   Комисията проверява през равни интервали от време, съвместно с Икономическия и финансов комитет и съгласувано с МВФ, дали икономическите политики в Молдова са съобразени с целите на помощта и дали договорените икономическа политика и финансови условия се изпълняват удовлетворително.
   Член 3
   1.   Комисията изплаща макрофинансовата помощ от Общността на Молдова на три транша.
   2.   Първият транш се изплаща на основата на удовлетворителното изпълнение на икономическата програма, подкрепяна от МВФ по реда на Инструмента за намаляване на бедността и подпомагане на растежа и на плана за действие ЕС—Молдова в рамките на Европейската политика на добросъседство.
   3.   Вторият и третият транш се изплащат също на основата на удовлетворително изпълнение на икономическата програма, подкрепяна от Международния валутен фонд съгласно Инструмента за намаляване на бедността и подпомагане на растежа и на плана за действие ЕС—Молдова в рамките на Европейската политика на добросъседство, както и въз основа на всички други мерки, съгласувани с Комисията, според предвиденото в член 2, параграф 1, и не по-рано от три месеца след извършване на предишното плащане.
   4.   Средствата се превеждат на Националната банка на Молдова. Крайният получател на средствата е Министерството на финансите на Молдова.
   Член 4
   Макрофинансовата помощ от Общността се изпълнява в съответствие с разпоредбите на Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (3) и правилата за прилагането му. По-специално Меморандумът за разбирателство и Споразумението за безвъзмездна помощ с властите на Молдова предвиждат подходящи мерки от страна на Молдова за предотвратяването и борбата с измамите, корупцията и други нередности, засягащи помощта. Те предвиждат и контролни мерки от страна на Комисията, включително от Европейската служба за борба с измамите (OLAF), с право на извършване на проверки и инспекции на място, както и одити от страна на Сметната палата, които при необходимост да се извършват на място.
   Член 5
   До 31 август всяка година Комисията представя на Европейския парламент и на Съвета доклад, съдържащ оценка на изпълнението на настоящото решение през предходната година. Докладът посочва обвързаността между условията на политиката, посочени в член 2, параграф 1, текущото икономическото и фискално положение на Молдова и решението на Комисията да започне изплащането на вноските по помощта.
   Член 6
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 16 април 2007 година.

            За Съвета

            Председател

         H. SEEHOFER

      (1)  Становище от 14 февруари 2007 г. (все още непубликувано в Официален вестник).

      (2)  ОВ L 181, 24.6.1998 г., стр. 3.

      (3)  ОВ L 248, 16.9.2002 г., стр. 1. Регламент, последно изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).


title: Решение на Комисията от 12 септември 2005 година за изменение на Решение 2000/745/ЕО за приемането на предложения за поемане на доброволни гаранции във връзка с антидъмпинговите и антисубсидийни производства относно вноса на определен полиетилен терефталат (PET) с произход, inter alia, от Индия

text:
Важна правна забележка

|

32005D0697

Официален вестник n° L 266 , 11/10/2005 стр. 0062 - 0063

		20050912Решение на Комисиятаот 12 септември 2005 годиназа изменение на Решение 2000/745/ЕО за приемането на предложения за поемане на доброволни гаранции във връзка с антидъмпинговите и антисубсидийни производства относно вноса на определен полиетилен терефталат (PET) с произход, inter alia, от Индия(2005/697/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност [1] (Основният антидъмпингов регламент), и по-специално член 8 от него,като взе предвид Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност [2] (Основният антисубсидиен регламент), и по-специално членове 13 и 15 от него,след консултиране с Консултативния комитет,като има предвид, че:А. ПРОЦЕДУРА(1) С Регламент (ЕО) № 2604/2000 [3] Съветът наложи окончателни антидъмпингови мита върху вноса в Общността на определен вид полиетилен терефталат (PET) с произход, inter alia, от Индия. Вносът на PET, изнасян от дружества, от които е било прието предложение за поемане на гаранция, бе освободен от това мито на основание на член 2, параграф 1 от посочения регламент.(2) С Регламент (ЕО) № 2603/2000 [4] Съветът наложи окончателни изравнителни мита върху вноса в Общността на определен вид полиетилен терефталат (PET) с произход, inter alia, от Индия. Вносът на PET, изнасян от дружества, от които е било прието предложение за поемане на гаранции, бе освободен от това мито на основание на член 2, параграф 1 от посочения регламент.(3) На 29 ноември 2000 г. Комисията прие Решение 2000/745/ЕО [5], с което прие предложението за поемане на гаранции във връзка с двете посочени по-горе производства от износителите, определени в член 1 от посоченото решение.(4) На 12 януари 2005 г. с Регламент (ЕО) № 33/2005 [6] Комисията обяви образуването на "преглед за нов износител" на основание на член 11, параграф 4 от Основния антидъмпингов регламент.(5) По същото време и на същото основание Комисията образува ускорено преразглеждане на Регламент (ЕО) № 2603/2000 [7] на основание член 20 от Основния антисубсидиен регламент.(6) Окончателните констатации и заключения на разследванията са посочени в Регламент (ЕО) № 1646/2005 на Съвета [8], изменящ Регламент (ЕО) № 2604/2000, и в Регламент (ЕО) № 1645/2005 на Съвета [9], изменящ Регламент (ЕО) № 2603/2000.Б. ДОБРОВОЛНИ ГАРАНЦИИ(7) След известието, с което South Asian Petrochem Limited (дружеството) бе информирано за фактите и съображенията, на основата на които намерението бе да се наложи измененото окончателно антидъмпингово мито и изравнително мито върху извършвания от него внос в Общността, дружеството предложи да поеме доброволна гаранция относно цената съгласно член 8, параграф 1 от Основния антидъмпингов регламент и член 13, параграф 1 от Основния антисубсидиен регламент. В така поетата гаранция извършващият износ производител предложи да продава въпросния продукт на или над ценови равнища, които отстраняват вредните ефекти на дъмпинга и субсидирането.(8) Освен това дружеството ще предоставя на Комисията редовна и подробна информация относно своя износ за Общността, което означава, че спазването на гаранцията може действително да бъде следено от Комисията. Освен това структурата на продажбите на това дружество е такава, че Комисията счита, че рискът от заобикаляне на гаранцията е ограничен.(9) С оглед на това гаранциите, които South Asian Petrochem Limited предлага да поеме, се считат за приемливи.(10) За да се даде възможност на Комисията действително да следи дали дружеството спазва гаранциите, когато в съответния митнически орган се подава искане за освобождаване за свободно обращение на основание на гаранциите, освобождаването от митото ще става под условието да се представи фактура, съдържаща като минимум информация по въпросите, посочени в приложението към Регламент (ЕО) № 2604/2000. Този обем информация е необходим и за да могат митническите органи да се уверят с достатъчна точност, че пратката съответства на търговските документи. Когато не бъде представена такава фактура или когато тя не отговаря на представения на митницата продукт, наместо това ще се дължи антидъмпингово мито и изравнително мито в съответните размери.(11) В случай на неспазване или оттегляне от поетата гаранция или ако има основания да се счита, че гаранцията не се спазва, може да бъде наложено временно или окончателно мито на основание на член 8, параграфи 9 и 10 от Основния антидъмпингов регламент и, когато това е приложимо, на основание член 13, параграфи 9 и 10 от Основния антисубсидиен регламент,РЕШИ:Член 1Таблицата в член 1 от Решение 2000/745/ЕО се изменя, като се допълва със следното:"Държава | Производител | Допълнителен код по ТАРИК |Индия | South Asian Petrochem Limited | A 585" |Член 2Настоящото решение влиза в сила в деня след публикуването му в Официален вестник на Европейския съюз.Съставено в Брюксел на 12 септември 2005 година.За КомисиятаPeter MandelsonЧлен на Комисията[1] ОВ L 56, 6.3.1996 г., стр. 1. Регламент, последно изменен с Регламент (ЕО) № 461/2004 (ОВ L 77, 13.3.2004 г., стр. 12).[2] ОВ L 288, 21.10.1997 г., стр. 1. Регламент, последно изменен с Регламент (ЕО) № 461/2004.[3] ОВ L 301, 30.11.2000 г., стр. 21. Регламент, последно изменен с Регламент (ЕО) № 83/2005 (ОВ L 19, 21.1.2005 г., стр. 1).[4] ОВ L 301, 30.11.2000 г., стр. 1. Регламент, последно изменен с Регламент (ЕО) № 822/2004 (ОВ L 127, 29.4.2004 г., стр. 3).[5] ОВ L 301, 30.11.2000 г., стр. 88. Решение, изменено с Решение 2002/232/ЕО (ОВ L 78, 21.3.2002 г., стр. 12).[6] ОВ L 8, 12.1.2005 г., стр. 9.[7] ОВ C 8, 12.1.2005 г., стр. 2.[8] ОВ L 266, 11.10.2005 г., стр. 10.[9] ОВ L 266, 11.10.2005 г., стр. 1.--------------------------------------------------


title: 2008/29/ЕО: Решение на Европейския парламент и Съвета от 18 декември 2007 година за изменение на Междуинституционалното споразумение от 17 май 2006 г. относно бюджетната дисциплина и доброто финансово управление, във връзка с многогодишната финансова рамка

text:
               10.1.2008

               BG

               Официален вестник на Европейския съюз

               L 6/7

      РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА

   от 18 декември 2007 година
   за изменение на Междуинституционалното споразумение от 17 май 2006 г. относно бюджетната дисциплина и доброто финансово управление, във връзка с многогодишната финансова рамка
   (2008/29/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (1), и по-специално точки 21, 22, първа и втора алинея, и точка 23 от него,
   като взеха предвид предложението на Комисията,
   като имат предвид, че:

               (1)

               По време на срещата за съгласуване от 23 ноември 2007 г. двете направления на бюджетния орган се съгласиха да предоставят част от финансирането, необходимо за европейските програми за глобалната навигационна спътникова система ГНСС (ЕГССНП–ГАЛИЛЕО), чрез ревизия на многогодишната финансова рамка за периода 2007—2013 г., в съответствие с точки 21, 22 и 23 от Междуинституционалното споразумение, така че да увеличат таваните за бюджетните кредити за поети задължения по подфункция 1а за периода от 2008 г. до 2013 г. със сумата от 1 600 милиона EUR по текущи цени. Това увеличение ще се компенсира чрез намаляване на тавана за бюджетните кредити за поети задължения по функция 2 за 2007 г. със същата сума.

               (2)

               За да се запази подходящо съотношение между поети задължения и плащания, годишните тавани за бюджетните кредити за плащания ще бъдат коригирани. Корекцията ще бъде с неутрален ефект.

               (3)

               Приложение I към Междуинституционалното споразумение относно бюджетната дисциплина и доброто финансово управление следва да бъде съответно изменено (2),

         РЕШИХА:
   Член единствен
   Приложение I към Междуинституционалното споразумение относно бюджетната дисциплина и доброто финансово управление се заменя с приложението към настоящото решение.

      Съставено в Брюксел на 18 декември 2007 година.

            Европейския парламент

            Председател

         H.-G. PÖTTERING

            За Съвета

            Председател

         M. LOBO ANTUNES

      (1)  ОВ C 139, 14.6.2006 г., стр. 1.

      (2)  За тази цел цифрите в резултат на горното споразумение са обърнати в цени от 2004 г.

      ПРИЛОЖЕНИЕ
      ФИНАНСОВА РАМКА 2007—2013 г. (ревизирана)

                  (млн. EUR - цени за 2004 г.)

                  БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ

                  2007 г.

                  2008 г.

                  2009 г.

                  2010 г.

                  2011 г.

                  2012 г.

                  2013 г.

                  Общо 2007—2013 г.

                              1.

                              Устойчив растеж

                  51 267

                  52 913

                  54 071

                  54 860

                  55 379

                  56 845

                  58 256

                  383 591

                              1а)

                              Конкурентоспособност за растеж и заетост

                  8 404

                  9 595

                  10 209

                  11 000

                  11 306

                  12 122

                  12 914

                  75 550

                              1б)

                              Сближаване за растеж и заетост

                  42 863

                  43 318

                  43 862

                  43 860

                  44 073

                  44 723

                  45 342

                  308 041

                              2.

                              Опазване и управление на природните ресурси

                  53 478

                  54 322

                  53 666

                  53 035

                  52 400

                  51 775

                  51 161

                  369 837

                  в това число: свързани с пазара разходи и преки плащания

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Гражданство, свобода, сигурност и правосъдие

                  1 199

                  1 258

                  1 380

                  1 503

                  1 645

                  1 797

                  1 988

                  10 770

                              3а)

                              Свобода, сигурност и правосъдие

                  600

                  690

                  790

                  910

                  1 050

                  1 200

                  1 390

                  6 630

                              3б)

                              Гражданство

                  599

                  568

                  590

                  593

                  595

                  597

                  598

                  4 140

                              4.

                              ЕС фактор от световно значение

                  6 199

                  6 469

                  6 739

                  7 009

                  7 339

                  7 679

                  8 029

                  49 463

                              5.

                              Администрация (1)

                  6 633

                  6 818

                  6 973

                  7 111

                  7 255

                  7 400

                  7 610

                  49 800

                              6.

                              Компенсации

                  419

                  191

                  190

                  800

                  ОБЩО БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ

                  119 195

                  121 971

                  123 019

                  123 518

                  124 018

                  125 496

                  127 044

                  864 261

                  като процент от БНД

                  1,10 %

                  1,08 %

                  1,07 %

                  1,04 %

                  1,03 %

                  1,02 %

                  1,01 %

                  1,048 %

                  ОБЩО БЮДЖЕТНИ КРЕДИТИ ЗА ПЛАЩАНИЯ

                  115 142

                  119 805

                  112 182

                  118 549

                  116 178

                  119 659

                  119 161

                  820 676

                  като процент от БНД

                  1,06 %

                  1,06 %

                  0,97 %

                  1,00 %

                  0,97 %

                  0,97 %

                  0,95 %

                  1,00 %

                  Наличен марж

                  0,18 %

                  0,18 %

                  0,27 %

                  0,24 %

                  0,27 %

                  0,27 %

                  0,29 %

                  0,24 %

                  Таван на собствените ресурси като процент от БНД

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Разходите за пенсии, включени под тавана на тази функция, са изчислени без вноските от служителите към съответните схеми в рамките на 500 милиона EUR по цени за 2004 г. за периода 2007—2013 г.


title: Решение (ЕС) 2017/864 на Европейския парламент и на Съвета от 17 май 2017 година относно Европейска година на културното наследство (2018 г.)

text:
               20.5.2017

               BG

               Официален вестник на Европейския съюз

               L 131/1

         РЕШЕНИЕ (ЕС) 2017/864 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 май 2017 година
   относно Европейска година на културното наследство (2018 г.)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 167 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Комитета на регионите (1),
   в съответствие с обикновената законодателна процедура (2),
   като имат предвид, че:

               (1)

               Идеалите, принципите и ценностите, които са залегнали в културното наследство на Европа, са общ източник на историческа памет, разбиране, идентичност, диалог, сближаване и творчество за Европа. Културното наследство играе важна роля в Европейския съюз и в преамбюла към Договора за Европейския съюз (ДЕС), се заявява, че подписалите страни са „вдъхновени от културното, религиозното и хуманистичното наследство на Европа“.

               (2)

               В член 3, параграф 3 от ДЕС се казва, че Съюзът зачита богатството на своето културно и езиково многообразие и следи за опазването и развитието на европейското културно наследство.

               (3)

               С член 167 от Договора за функционирането на Европейския съюз (ДФЕС) на Съюза е дадена задачата да допринася за разцвета на културите на държавите членки, като зачита тяхното национално и регионално многообразие и същевременно извежда на преден план общото културно наследство. Действията на Съюза са насочени към насърчаване на сътрудничеството между държавите членки и ако е необходимо — към подкрепа и допълване на техните действия в областите на, inter alia, подобряването на знанията и разпространяването на културата и историята на европейските народи и опазването и закрилата на културното наследство от европейско значение.

               (4)

               Както се подчертава от Комисията в нейното съобщение от 22 юли 2014 г., озаглавено „За интегриран подход към културното наследство на Европа“, културното наследство трябва да се счита за общ ресурс и общо благо, което се съхранява за бъдещите поколения. Ето защо грижата за културното наследство е обща отговорност на всички заинтересовани страни.

               (5)

               Културното наследство има голяма стойност за европейското общество от културна, екологична, социална и икономическа гледна точка. Поради това неговото устойчиво управление представлява стратегически избор за двадесет и първи век, както подчертава Съветът в своите заключения от 21 май 2014 г. (3). Приносът на културното наследство — от гледна точка на създаването на стойност, уменията и работните места и качеството на живот — се подценява.

               (6)

               Културното наследство е в центъра на Европейската програма за култура (4) и допринася за нейните цели, които са насърчаване на културното многообразие и междукултурния диалог, укрепване на културата като катализатор на творчеството и утвърждаването ѝ като жизненоважен елемент в международните отношения на Съюза. То е и един от четирите приоритета на европейското сътрудничество в областта на културата за периода 2015—2018 г., както е посочено в сега действащия Работен план за културата, приет от Съвета и от представителите на правителствата на държавите членки, заседаващи в рамките на Съвета, на 25 ноември 2014 г. (5).

               (7)

               В заключенията си от 21 май 2014 г. Съветът заяви, че културното наследство обхваща широк спектър ресурси, наследени от миналото, във всички форми и аспекти — материални, нематериални и цифрови (създадени като цифрови и цифровизирани), включително паметници, места, пейзажи, умения, практики, познания и изражения на човешкото творчество, както и колекции, съхранени и управлявани от обществени и частни органи като музеи, библиотеки и архиви.Културното наследство обхваща и филмовото наследство.

               (8)

               Културното наследство е създавано в течение на вековете чрез взаимодействие между форми на културно изразяване на различните цивилизации, които са населявали Европа. Европейската година на културното наследство ще спомогне за поощряване и постигане на напредък при разбирането за значението на опазването и насърчаването на многообразието от форми на културно изразяване. Един от начините да се постигне това разбиране е чрез програми за образоване и повишаване на осведомеността на обществото в съответствие със задълженията, предвидени в Конвенцията на Юнеско за опазване и насърчаване на многообразието от форми на културно изразяване от 2005 г., по която Съюзът и държавите членки са страна.

               (9)

               В съответствие с член 30 от Конвенцията на ООН за правата на хората с увреждания, по която Съюзът и повечето от държавите членки са страна, страните по Конвенцията, признават правото на хората с увреждания да участват равноправно с всички останали в културния живот, като трябва да предприемат подходящи мерки, за да гарантират, че хората с увреждания имат, inter alia, достъп до местата за културни прояви или услуги, като например театри, музеи, кина, библиотеки и туристически услуги, както и доколкото е възможно, достъп до паметници и обекти от национално културно значение.

               (10)

               Европейската награда „Достъпен град“ показа, че осигуряването на достъп до културното наследство в градовете, по начин, който зачита същността и ценностите му, за хора с увреждания, възрастни хора и хора с ограничена подвижност или други видове временни увреждания е практически осъществимо и представлява добра практика.

               (11)

               Културното наследство играе важна роля за сближаването на общностите във времена, когато културното многообразие в европейските общества нараства. Обектите, на които е присъден Знакът за европейско наследство, имат значимо европейско измерение, тъй като са избрани заради ролята си в европейската история. Заедно с Европейските столици на културата тези обекти повишават чувството за принадлежност към общо европейско пространство. Поради това следва да се търси взаимно допълване с Европейската година на културното наследство. Както показва и международното сътрудничество в рамките на Съвета на Европа, новите, стимулиращи участието и междукултурни подходи към политиките в областта на културното наследство и образователните инициативи, които придават еднаква значимост на всички форми на културно наследство, имат потенциал за засилване на доверието, взаимното признаване и социалното сближаване.

               (12)

               Ролята на културното наследство е отчетена и в Програмата на ООН за устойчиво развитие до 2030 г. („Програмата до 2030 г.“), в която глобалното гражданство, културното многообразие и междукултурният диалог се признават за основни принципи на устойчивото развитие. Програмата до 2030 г. посочва, че всички култури и цивилизации могат да допринесат за устойчивото развитие и представляват ключови фактори за него. Културата е посочена изрично в няколко от целите за устойчиво развитие в Програмата до 2030 г., по специално в цел 11 (Градове — наследство), както и в цел 4 (Образование), и по отношение на туризма, в цел 8 (Устойчив растеж) и цел 12 (Модели на потребление).

               (13)

               Все по-широкото признаване в международен план на необходимостта хората и човешките ценности да бъдат поставени в центъра на една разширена и интердисциплинарна концепция за културното наследство засилва необходимостта от насърчаване на по-широк достъп до културното наследство, inter alia, заради неговото положително отражение върху качеството на живота. Такъв по-широк достъп може да се постигне чрез достигането до различни категории публика и чрез повишаването на достъпността до места, сгради, продукти и услуги, като се вземат предвид специалните потребности и последиците от демографските промени.

               (14)

               Политиките за поддържане, реставриране, консервиране, повторно използване, достъпност и популяризиране на културното наследство и на свързаните с него услуги са предимно национална, регионална или местна отговорност. Въпреки това културното наследство има ясно определено европейско измерение, което се разглежда освен в рамките на културната политика още и в редица други политики на Съюза, като образование, селско стопанство и развитие на селските райони, регионално развитие, социално сближаване, морско дело, околна среда, туризъм, програмата в областта на цифровите технологии, научни изследвания и иновации, и комуникации.

               (15)

               2018 година е от символично и историческо значение за Европа и нейното културно наследство, тъй като тя бележи няколко значими събития като 100-годишнината от края на Първата световна война и от независимостта на редица държави членки, както и 400-годишнината от началото на Тридесетгодишната война. Затова Европейската година на културното наследство може да предложи възможности за по-добро разбиране на настоящето посредством по-пълно и съвместно осмисляне на миналото.

               (16)

               С цел европейските общества и икономики да реализират пълния потенциал на културното наследство, защитата, развитието и управлението на културното наследство изискват ефективно, основано на участието, (т.е. с участие на различни равнища и на различни заинтересовани страни) управление и засилено междусекторно сътрудничество, както е посочено в заключенията на Съвета от 25 ноември 2014 г. (6). Това управление и сътрудничество включва всички заинтересовани страни, включително публичните органи, сектора на културното наследство, частни лица и организации на гражданското общество, като НПО и организации в доброволческия сектор.

               (17)

               Освен това, в заключенията си от 25 ноември 2014 г., Съветът прикани Комисията да разгледа възможността за представяне на предложение за Европейска година на културното наследство.

               (18)

               В своя резолюция от 8 септември 2015 г. Европейският парламент препоръча да бъде определена Европейска година на културното наследство, като за предпочитане е това да бъде 2018 година.

               (19)

               В становището си от 16 април 2015 г. (7) Комитетът на регионите приветства призива на Съвета да се отдели необходимото внимание на Европейска година на културното наследство, като подчерта приноса, който това би имало за осъществяването на съвместните цели в общоевропейски план.

               (20)

               Обявяването на Европейска година на културното наследство е ефективен начин за повишаването на осведомеността на обществеността, разпространението на информация за добри практики, насърчаването на дебата по политиките, научните изследвания и иновациите и за подобряване на събирането и анализа на свидетелства за качеството и на количествени данни, включително статистически, относно социалното и икономическо въздействие на културното наследство. Чрез създаването на среда, която допринася за тези цели едновременно на равнището на Съюза и на национално, регионално и местно равнище, може да се постигне по-висока степен на полезно взаимодействие и по-добро използване на ресурсите. В това отношение Комисията следва да предостави информация своевременно и да си сътрудничи тясно с Европейския парламент, Съвета и държавите членки, Комитета на регионите и органите и асоциациите, които работят в областта на културното наследство на равнището на Съюза. За да се гарантира, че дейностите, предвидени за Европейската година на културното наследство имат европейско измерение, държавите членки се насърчават също така да си сътрудничат помежду си.

               (21)

               Културното наследство е и една от областите за действия по различни програми в областта на външните отношения главно в Близкия изток, но и в други региони. Популяризирането на стойността на културното наследство е също така отговор на умишленото унищожаване на културни ценности в конфликтни райони, както се подчертава в Съвместното съобщение на върховния представител на Съюза по въпросите на външните работи и политиката на сигурност и на Комисията от 8 юни 2016 г., озаглавено „Към стратегия на ЕС за международните културни отношения“. Важно е да се постигне допълване между Европейската година на културното наследство и всички инициативи във външните отношения, разработени в подходящите рамки. Действията за защита и подкрепа на културното наследство по линия на съответните инструменти в областта на външните отношения следва, inter alia, да отразяват взаимния интерес, който се свързва с обмяната на опит и ценности с трети държави. Европейската година на културното наследство следва да насърчава взаимното опознаване, зачитането и разбирането на съответните култури.

               (22)

               Държавите, кандидатстващи за членство в Съюза и държавите, потенциален кандидат за членство в него следва да бъдат тясно асоциирани с действията в рамките на Европейската година на културното наследство. Също така следва да се положат усилия за включването на държавите, участващи в европейската политика за съседство, както и на други партньорски държави, когато това е целесъобразно. Това включване може да се осъществи в съответните рамки за сътрудничество и диалог, по-специално в контекста на диалога в областта на гражданското общество между Съюза и тези държави.

               (23)

               Опазването, консервацията и развитието на културното наследство на Европа са залегнали в целите на действащи програми на Съюза. Следователно Европейската година на културното наследство може да бъде осъществена, като се използват тези програми, в съответствие с действащите техни разпоредби и се определят приоритети за финансиране на годишна или многогодишна база. Програмите и политиките в области като културата, образованието, селското стопанство и развитието на селските райони, регионалното развитие, социалното сближаване, морското дело, околната среда, туризма, стратегията за единен цифров пазар, научните изследвания и иновациите и комуникацията допринасят пряко и непряко за защитата, развитието, иновативното повторно използване и популяризирането на културното наследство на Европа и могат да подкрепят Европейската година на културното наследство съгласно съответните им правни рамки. С цел подкрепа за целите на Европейската година на културното наследство могат да бъдат разгледани възможности за принос на национално равнище в допълнение към съфинансиране на равнището на Съюза, включително чрез гъвкави механизми за финансиране като публично-частни партньорства или колективно финансиране.

               (24)

               През целия цикъл на разходите финансовите интереси на Съюза следва да бъдат защитавани посредством пропорционални мерки, включително посредством предотвратяване, разкриване и разследване на нередности, възстановяване на изгубени, недължимо платени или неправилно използвани средства и когато е целесъобразно, налагане на административни и финансови санкции.

               (25)

               С настоящото решение се определя финансов пакет за цялата продължителност на Европейската година на културното наследство, който представлява основната референтна сума по смисъла на точка 17 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетните въпроси и доброто финансово управление (8) за Европейския парламент и за Съвета в хода на годишната бюджетна процедура.

               (26)

               Доколкото целите на настоящото решение, а именно да се поощрят споделянето и утвърждаването на стойността на културното наследство на Европа, да се повиши осведомеността за общата история и общите ценности, както и да се засили чувството за принадлежност към едно общо европейско пространство не могат да бъдат постигнати в достатъчна степен от държавите членки, като се има предвид необходимостта от транснационален обмен на информация и от разпространение на добри практики в рамките на Съюза, а може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от ДЕС. В съответствие с принципа на пропорционалност, уреден в същия член, настоящото решение не надхвърля необходимото за постигане на тези цели,

         ПРИЕХА НАСТОЯЩОТО РЕШЕНИЕ:
   Член 1
   Предмет
   1.   2018 година се определя за Европейска година на културното наследство („Европейската година“).
   2.   Целта на Европейската година е да се насърчат споделянето и утвърждаването на стойността на културното наследство на Европа като общ ресурс, да се повиши осведомеността за общата история и общите ценности, както и да се засили чувството за принадлежност към едно общо европейско пространство.
   Член 2
   Цели
   1.   Общите цели на Европейската година се състоят в насърчаването и подкрепата на усилията на Съюза, държавите членки и регионалните и местните органи, в сътрудничество със сектора на културното наследство и гражданското общество като цяло, за защита, опазване, повторно използване, развитие, утвърждаване на стойността и популяризиране на културното наследство на Европа. По-конкретно Европейската година:

               а)

               допринася за насърчаването на ролята на културното наследство на Европа като ключов компонент на културното многообразие и междукултурния диалог. При пълно спазване на компетентността на държавите членки, тя набелязва най-добрите средства за съхраняването и опазването на културното наследство на Европа, както и за осигуряването на достъп до него за по-широка и по-разнообразна публика, включително посредством мерки за развитие на публиката и образование в областта на културното наследство, като по този начин се поощряват социалното приобщаване и интеграцията;

               б)

               способства за повишаването на приноса на културното наследство на Европа към обществото и икономиката чрез своя пряк и непряк икономически потенциал, който включва капацитет за подкрепа на културните и творческите сектори, включително малките и средните предприятия, и за вдъхновяване на творчеството и иновациите, за утвърждаване на устойчивото развитие и туризма, за засилване на социалното сближаване и за генериране на дългосрочна заетост;

               в)

               допринася за утвърждаването на културното наследство като важен елемент на връзките между Съюза и трети страни, като се отчитат интересите и нуждите на партньорските държави и експертният опит на Европа в областта на културното наследство.

         2.   Конкретните цели на Европейската година са:

               а)

               да насърчава подходи към културното наследство, които са ориентирани към хората, приобщаващи и насочени към бъдещето, по-интегрирани, устойчиви и междусекторни;

               б)

               да насърчава иновативни модели на основано на участието управление на културното наследство, които да включват всички заинтересовани страни, в това число публичните органи, сектора на културното наследство, частни лица и организации на гражданското общество;

               в)

               да насърчава дебата, научните изследвания и обмена на добри практики във връзка с качеството на консервацията, опазването, иновативното повторно използване и развитието на културното наследство, както и във връзка със съвременната намеса в историческата среда;

               г)

               да насърчава решенията, които правят културното наследство достъпно за всички, включително чрез цифрови средства, чрез премахване на социалните, културните и физическите бариери, като взема предвид лицата със специални потребности;

               д)

               да подчертава и засилва положителния принос на културното наследство за обществото и икономиката посредством научните изследвания и иновациите, включително чрез укрепване на базата от научни доказателства за този принос на равнището на Съюза;

               е)

               да насърчава полезните взаимодействия между културното наследство и политиките за околната среда посредством интегрирането на културното наследство в политиките в областта на околната среда, архитектурата и планирането и чрез насърчаване на енергийната ефективност;

               ж)

               да насърчава регионалните и местните стратегии за развитие, използващи потенциала на културното наследство, включително чрез насърчаване на устойчивия туризъм;

               з)

               да подкрепя развитието на специализирани умения и да подобрява управлението и трансфера на знания в сектора на културното наследство, като се отчитат последствията от цифровизацията;

               и)

               да насърчава културното наследство като източник на вдъхновение за съвременното творчество и иновациите и да подчертава потенциала за взаимно обогатяване и засилено взаимодействие между сектора на културното наследство и останалите културни и творчески отрасли;

               й)

               да повишава осведомеността за значението на културното наследство на Европа чрез образование и учене през целия живот, по-специално чрез насочване на вниманието към децата, младежите и възрастните хора, местните общности и трудните за въздействие социални групи;

               к)

               да изтъква потенциала на сътрудничеството по въпроси на културното наследство с цел създаване на по-силни връзки в рамките на Съюза и със страни извън Съюза и за насърчаване на междукултурния диалог, помирението след конфликти и предотвратяването на конфликти;

               л)

               да насърчава научните изследвания и иновациите по отношение на културното наследство; да улеснява усвояването и използването на резултатите от научните изследвания от всички заинтересовани страни, по-специално публичните органи и частния сектор, както и да способства за разпространението на резултатите от научните изследвания сред широката общественост;

               м)

               да насърчава полезните взаимодействия между Съюза и държавите членки, в това число засилването на инициативите за предотвратяване на незаконния трафик на предмети на културата; и

               н)

               да изтъкне, през 2018 година, значимите събития, които са от символично значение за историята на Европа и за нейното културно наследство.

         Член 3
   Съдържание на мерките
   1.   Мерките, които трябва да се вземат за постигане на целите, определени в член 2, включват следните дейности на равнището на Съюза, на национално, регионално или местно равнище, свързани с целите на Европейската година:

               а)

               инициативи и събития за насърчаване на дебата и повишаване на осведомеността за значението и стойността на културното наследство и за улесняване на участието на гражданите и заинтересованите страни;

               б)

               предоставянето на информация, изложби, образователни кампании и кампании за повишаване на осведомеността с цел популяризиране на ценности като многообразието и междукултурния диалог, чрез използване на доказателства от богатото културно наследство на Европа, и за стимулиране на приноса на широката общественост за защита и управление на културното наследство, както и в по-общ план за постигане на целите на Европейската година;

               в)

               споделянето на опита и добрите практики на национални, регионални и местни администрации и други организации и разпространението на информация за културното наследство, включително чрез Europeana;

               г)

               провеждането на проучвания и научноизследователски и иновационни дейности и разпространението на техните резултати в европейски и национален мащаб; и

               д)

               насърчаването на проекти и мрежи, свързани с Европейската година, включително чрез медиите и социалните мрежи.

         2.   Комисията и държавите членки, съответно на равнището на Съюза и на национално равнище, могат да определят дейности, различни от посочените в параграф 1, при условие че те допринасят за постигането на целите на Европейската година, определени в член 2.
   3.   Институциите и органите на Съюза, както и държавите членки, съответно на равнището на Съюза и на национално равнище, могат да използват Европейската година и нейното лого за популяризиране на дейностите, посочени в параграфи 1 и 2.
   Член 4
   Координация на равнището на държавите членки
   Организацията на участието в Европейската година на национално равнище е отговорност на държавите членки. За тази цел държавите членки определят национални координатори. Националните координатори осигуряват координацията на съответните дейности на национално равнище.
   Член 5
   Координация на равнището на Съюза
   1.   Комисията свиква редовни срещи на националните координатори за координиране на протичането на Европейската година. Тези срещи служат също така за обмен на информация относно изпълнението на Европейската година на национално равнище и на равнището на Съюза. Представители на Европейския парламент могат да участват в тези срещи като наблюдатели.
   2.   При координацията на Европейската година на равнището на Съюза се следва хоризонтален подход с оглед на създаването на взаимодействия между различните програми на Съюза и инициативите за финансиране на проекти в областта на културното наследство.
   3.   Комисията свиква редовни срещи на заинтересованите страни и представителите на европейски организации или органи, развиващи дейност в областта на културното наследство, включително съществуващите транснационални културни мрежи и заинтересовани НПО, а също и младежки организации, които да я подпомагат в реализирането на Европейската година на равнището на Съюза.
   Член 6
   Международно сътрудничество
   За целите на Европейската година Комисията си сътрудничи с компетентни международни организации, по-специално със Съвета на Европа и Юнеско, като същевременно осигурява видимост на участието на Съюза.
   Член 7
   Защита на финансовите интереси на Съюза
   1.   Комисията взема подходящи мерки, за да гарантира, че при изпълнението на действията, финансирани по силата на настоящото решение, финансовите интереси на Съюза са защитени чрез прилагането на превантивни мерки срещу измами, корупция и всякакви други незаконни дейности, чрез ефективни проверки и инспекции, и ако бъдат установени нарушения — чрез възстановяване на недължимо платените суми, а когато е уместно — чрез ефективни, пропорционални и възпиращи административни и финансови санкции.
   2.   Комисията или нейни представители и Сметната палата имат правомощия за извършване на одити по документи и проверки и инспекции на място на всички бенефициери на безвъзмездни средства, изпълнители и подизпълнители, които са получили средства от Съюза по силата на настоящото решение.
   3.   Европейската служба за борба с измамите (OLAF) може да извършва разследвания, включително проверки и инспекции на място, в съответствие с разпоредбите и процедурите, предвидени в Регламент (ЕС, Евратом) № 883/2013 на Европейския парламент и на Съвета (9) и Регламент (Евратом, ЕО) № 2185/96 на Съвета (10), с цел да установи дали е налице измама, корупция или всякаква друга незаконна дейност, накърняваща финансовите интереси на Съюза, във връзка със споразумение или решение за отпускане на безвъзмездни средства или договор, финансиран по силата на настоящото решение.
   4.   Без да се засягат параграфи 1, 2 и 3, споразумения за сътрудничество с трети държави и с международни организации, договори, както и споразумения и решения за отпускане на безвъзмездни средства, произтичащи от прилагането на настоящото решение, съдържат разпоредби, с които Комисията, Сметната палата и OLAF изрично се оправомощават да провеждат такива одити и разследвания съгласно съответната си компетентност.
   Член 8
   Финансиране
   Съфинансирането на равнището на Съюза на дейности в изпълнение на Европейската година се извършва в съответствие с приложимите правила за съществуващи програми, като програмата „Творческа Европа“ и в рамките на съществуващите възможности за определяне на приоритети на годишна или многогодишна база. По целесъобразност Европейската година може да се подкрепя също така от други програми и политики в рамките на действащите за тях правни и финансови разпоредби.
   Член 9
   Бюджет
   Финансовият пакет за изпълнението на настоящото решение за периода от 1 януари 2017 г. до 31 декември 2018 г. възлиза на 8 милиона евро.
   Годишните бюджетни кредити се разрешават от Европейския парламент и от Съвета в рамките на многогодишната финансова рамка.
   Член 10
   Наблюдение и оценка
   До 31 декември 2019 г. Комисията представя доклад до Европейския парламент, Съвета, Европейския икономически и социален комитет и Комитета на регионите относно изпълнението, резултатите и общата оценка на инициативите, предвидени в настоящото решение. Докладът включва идеи за бъдещи общи инициативи в областта на културното наследство.
   Член 11
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Страсбург на 17 май 2017 година.

            За Европейския парламент

            Председател

         A. TAJANI

            За Съвета

            Председател

         C. ABELA

      (1)  ОВ C 88, 21.3.2017 г., стр. 7.

      (2)  Позиция на Европейския парламент от 27 април 2017 г. (все още непубликувана в Официален вестник) и решение на Съвета от 11 май 2017 г.

      (3)  Заключения на Съвета от 21 май 2014 г. относно културното наследство като стратегически ресурс за устойчива Европа (ОВ C 183, 14.6.2014 г., стр. 36).

      (4)  Резолюция на Съвета от 16 ноември 2007 г. относно Европейска програма за култура (ОВ C 287, 29.11.2007 г., стр. 1).

      (5)  Заключения на Съвета и на представителите на правителствата на държавите членки, заседаващи в рамките на Съвета, относно работния план за културата за периода 2015—2018 г. (ОВ C 463, 23.12.2014 г., стр. 4).

      (6)  Заключения на Съвета относно основаното на участието управление на културното наследство (ОВ C 463, 23.12.2014 г., стр. 1.)

      (7)  Становище на Комитета на регионите — „За интегриран подход към културното наследство на Европа“ (ОВ C 195, 12.6.2015 г., стр. 22).

      (8)  ОВ C 373, 20.12.2013 г., стр. 1.

      (9)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

      (10)  Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

      СЪВМЕСТНО ИЗЯВЛЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
      В съответствие с член 9 от Решението финансовият пакет за изпълнение на Европейската година на културното наследство (2018 г.) възлиза на 8 милиона евро. За финансиране на подготовката на Европейска година на културното наследство 1 милион евро ще бъдат финансирани от съществуващите ресурси в бюджета за 2017 г. За бюджета за 2018 г. 7 милиона евро ще бъдат запазени за Европейска година на културното наследство и видими в бюджетен ред. От тази сума 3 милиона евро ще дойдат от предвидените понастоящем средства за програма „Творческа Европа“ и 4 милиона евро ще дойдат от промяна на приоритетите от други съществуващи ресурси, без да се използват съществуващите резерви и без да се засягат правомощията на бюджетния орган.

         ИЗЯВЛЕНИЕ НА КОМИСИЯТА

      Комисията отбелязва споразумението на съзаконодателите да определят финансов пакет в размер на 8 милиона евро в член 9 от решението на Европейския парламент и на Съвета относно Европейска година на културното наследство (2018 г.). Комисията припомня, че бюджетният орган е компетентен да разреши размера на бюджетни кредити в годишния бюджет, в съответствие с член 314 от ДФЕС.


title: Решение (ОВППС) 2017/607 на Съвета от 29 март 2017 година за изменение на Решение 2011/173/ОВППС относно ограничителни мерки с оглед на положението в Босна и Херцеговина

text:
               30.3.2017

               BG

               Официален вестник на Европейския съюз

               L 84/6

         РЕШЕНИЕ (ОВППС) 2017/607 НА СЪВЕТА
   от 29 март 2017 година
   за изменение на Решение 2011/173/ОВППС относно ограничителни мерки с оглед на положението в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 21 март 2011 г. Съветът прие Решение 2011/173/ОВППС (1).

               (2)

               Въз основа на преглед на Решение 2011/173/ОВППС срокът на ограничителните мерки следва да бъде удължен до 31 март 2018 г.

               (3)

               Поради това Решение 2011/173/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 6, втора алинея от Решение 2011/173/ОВППС се заменя със следното:

      „Настоящото решение се прилага до 31 март 2018 г.“

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 29 март 2017 година.

            За Съвета

            Председател

         L. GRECH

      (1)  Решение 2011/173/ОВППС на Съвета от 21 март 2011 г. относно ограничителни мерки с оглед на положението в Босна и Херцеговина (ОВ L 76, 22.3.2011 г., стр. 68).


title: Решение на Съвета от 11 май 2015 година за назначаване на петнадесет членове на Управителния съвет на Европейската агенция по химикали

text:
               14.5.2015

               BG

               Официален вестник на Европейския съюз

               C 161/2

         РЕШЕНИЕ НА СЪВЕТА
   от 11 май 2015 година
   за назначаване на петнадесет членове на Управителния съвет на Европейската агенция по химикали
   (2015/C 161/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 79 от него,
   като има предвид, че:

               (1)

               В член 79 от Регламент (ЕО) № 1907/2006 се предвижда Съветът да назначи по един представител от всяка държава членка за член на Управителния съвет на Европейската агенция по химикали (наричан по-долу „Управителният съвет“).

               (2)

               Членовете на Управителния съвет следва да се назначават въз основа на съответстващ практически опит и познания в областта на химическата безопасност или управлението на химикали, като в същото време се гарантира, че сред членовете на Управителния съвет има такива, притежаващи съответстващи познания в областта на общите, финансовите и юридическите въпроси.

               (3)

               Продължителността на мандата следва да е четири години. Следва да бъде възможно еднократното подновяване на този мандат.

               (4)

               С решение от 7 юни 2007 г. (2) Съветът назначи 27 членове на Управителния съвет.

               (5)

               Членовете на Управителния съвет, посочени от Белгия, България, Дания, Германия, Гърция, Естония, Кипър, Латвия, Литва, Малта, Обединеното кралство, Полша, Португалия, Румъния и Словакия бяха назначени за периода до 31 май 2015 г. Следователно за периода, който започва на 1 юни 2015 г. и продължава до 31 май 2019 г., следва да бъдат представени кандидатури и назначени членове на Управителния съвет от тези държави членки.

               (6)

               Съветът получи кандидатури от всички заинтересовани държави членки,

         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за членове на Управителния съвет за втори мандат с продължителност от 1 юни 2015 г. до 31 май 2019 г. (име, гражданство, дата на раждане):

               —

               г-н Henrik Søren LARSEN, Дания, 9 декември 1961 г.,

               —

               г-жа Aive TELLING, Естония, 8 май 1974 г.,

               —

               г-жа Kassandra DIMITRIOU, Гърция, 30 юни 1957 г.,

               —

               г-н Anastassios YIANNAKI, Кипър, 27 септември 1957 г.,

               —

               г-жа Marija TERIOŠINA, Литва, 4 ноември 1952 г.,

               —

               г-жа Liliana Luminiţa TÎRCHILĂ, Румъния, 1 февруари 1960 г.

         Член 2
   Следните лица се назначават за членове на Управителния съвет за първи мандат с продължителност от 1 юни 2015 г. до 31 май 2019 г. (име, гражданство, дата на раждане):

               —

               г-жа Anne-France Marie RIHOUX, Белгия, 12 юни 1964 г.,

               —

               г-жа Първолета Ангелова ЛУЛЕВА, България, 11 март 1966 г.

               —

               г-н Jörg LEBSANFT, Германия, 31 август 1956 г.,

               —

               г-жа Judīte DIPĀNE, Латвия, 10 април 1971 г.,

               —

               г-н Edward XUEREB, Малта, 26 ноември 1963 г.,

               —

               г-жа Lidia Longina WĄSOWICZ, Полша, 18 август 1953 г.,

               —

               г-жа Ana Lília GOMES MARTINS, Португалия, 20 август 1973 г.,

               —

               г-жа Miroslava BAJANÍKOVÁ, Словакия, 12 април 1986 г.,

               —

               г-н Keith Anthony Trevor BAILEY, Обединено кралство, 2 юни 1965 г.

         Член 3
   Настоящото решение влиза в сила в деня на приемането му.

      Съставено в Брюксел на 11 май 2015 година.

            За Съвета

            Председател

         Jānis DŪKLAVS

      (1)  ОВ L 396, 30.12.2006 г., стр. 1.

      (2)  Решение на Съвета от 7 юни 2007 г. за назначаване на 27 членове на Управителния съвет на Европейската агенция за химически продукти (ОВ C 134, 16.6.2007 г., стр. 6).


title: 2012/439/ЕС: Решение на Съвета от 24 юли 2012 година за назначаване на член от Литва в Европейския икономически и социален комитет

text:
               27.7.2012

               BG

               Официален вестник на Европейския съюз

               L 200/20

         РЕШЕНИЕ НА СЪВЕТА
   от 24 юли 2012 година
   за назначаване на член от Литва в Европейския икономически и социален комитет
   (2012/439/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Литва,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Zenonas Rokus RUDZIKAS се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-н Vitas MAČIULIS, Business consultant at the Lithuanian Centre for Physical Sciences and Technology (CPST), member of the board at the Lithuanian Photovoltaic Technology and Business Association (PTBA).
   Член 2
   Настоящото решение влиза в сила на деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 251, 25.9.2010 г., стр. 8.


title: Решение (ЕС) 2016/1515 на Европейския парламент от 28 април 2016 година относно приключването на сметките на Европейската агенция по химикали за финансовата 2014 година

text:
               14.9.2016

               BG

               Официален вестник на Европейския съюз

               L 246/236

         РЕШЕНИЕ (ЕС) 2016/1515 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейската агенция по химикали за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикали за финансовата 2014 година,

               —

               като взе предвид доклада на Сметната палата относно годишните отчети на Европейската агенция по химикали за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0082/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (4), и по-специално член 97 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0118/2016),

               1.

               Констатира, че окончателните годишни отчети на Европейската агенция по химикали са приложени към доклада на Сметната палата.

               2.

               Одобрява приключването на сметките на Европейската агенция по химикали за финансовата 2014 година.

               3.

               Възлага на своя председател да предаде настоящото решение на изпълнителния директор на Европейската агенция по химикали, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 409, 9.12.2015 г., стр. 131.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 396, 30.12.2006 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 14 декември 2015 година за назначаване на членовете и заместник-членовете на Консултативния комитет за координация на системите за социална сигурност от Дания

text:
               16.12.2015

               BG

               Официален вестник на Европейския съюз

               C 418/4

         РЕШЕНИЕ НА СЪВЕТА
   от 14 декември 2015 година
   за назначаване на членовете и заместник-членовете на Консултативния комитет за координация на системите за социална сигурност от Дания
   (2015/C 418/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), и по-специално член 75 от него,
   като взе предвид списъците с кандидатури, представени на Съвета от правителствата на държавите членки,
   като има предвид, че:

               (1)

               С решението си от 13 октомври 2015 г. (2) Съветът назначи членовете и заместник-членовете на Консултативния комитет за координация на системите за социална сигурност за периода от 20 октомври 2015 г. до 19 октомври 2020 г.

               (2)

               Правителството на Дания предложи допълнителни кандидатури за няколко свободни поста,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове на Консултативния комитет за координация на системите за социална сигурност от 20 октомври 2015 г. до 19 октомври 2020 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Дания

               Г-жа Karin MØHL LARSEN

               Г-жа Marie-Louise OUTZEN

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Дания

               Г-н Christian SØLYST

               Г-жа Tine SKOV JENSEN

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Дания

               Г-жа Christiane MIßLBECK-WINBERG

               Г-н Henning GADE

         Член 2
   Съветът ще назначи на по-късна дата членовете и заместник-членовете, чиито кандидатури все още не са представени.
   Член 3
   Настоящото решение влиза в сила в деня на приемането му.

      Съставено в Брюксел на 14 декември 2015 година.

            За Съвета

            Председател

         F. ETGEN

      (1)  ОВ L 166, 30.4.2004 г., стр. 1.

      (2)  Решение на Съвета от 13 октомври 2015 г. за назначаване на членовете и заместник-членовете на Консултативния комитет за координация на системите за социална сигурност (ОВ C 341, 16.10.2015 г., стр. 4).


title: Решение на Съвета от 15 април 2002 година за приемане от името на Европейската общност на Споразумението за определяне на мандата на Международната изследователска група за юта от 2001 година

text:
Важна правна забележка

|

32002D0312

Официален вестник n° L 112 , 27/04/2002 стр. 0034 - 0034 специално чешко издание глава 11 том 41 стр. 78  - 78 специално испанско издание глава 11 том 41 стр. 78  - 78 специално унгарско издание глава 11 том 41 стр. 78  - 78 специално литвийско издание глава 11 том 41 стр. 78  - 78 LV.ES глава 11 том 41 стр. 78  - 78 MT.ES глава 11 том 41 стр. 78  - 78 PL.ES глава 11 том 41 стр. 78  - 78 SK.ES глава 11 том 41 стр. 78  - 78 специално словенско издание глава 11 том 41 стр. 78  - 78

		20020415Решение на Съветаот 15 април 2002 годиназа приемане от името на Европейската общност на Споразумението за определяне на мандата на Международната изследователска група за юта от 2001 година(2002/312/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение от него,като взе предвид предложението на Комисията,като има предвид, че:(1) На 13 март 2001 г. конференцията по преговорите, организирана от Конференцията на Организацията на обединените нации за търговия и развитие (ЮНКТАД), прие Споразумението за определяне на мандата на Международната изследователска група за юта от 2001 г. (наричано по-долу "споразумението").(2) Новото споразумение е договорено, за да замени Международното споразумение относно ютата от 1989 г., чието действие е прекратено на 11 октомври 2001 г.(3) Общността е страна по продълженото Международно споразумение относно ютата от 1989 г., поради което е заинтересована да одобри споразумението, което го заменя,РЕШИ:Член 1Европейската общност утвърждава Споразумението за определяне на мандата на Международната изследователска група за юта от 2001 г.Текстът на споразумението е приложен към настоящото решение.Член 2Председателят на Съвета се упълномощава да определи лицето/ата, на което/които е предоставено правото да депозира/т инструмента за приемане от името на Общността [1].Съставено в Люксембург на 15 април 2002 година.За СъветаПредседателJ. Piqué I Camps[1] Датата на влизане в сила на споразумението ще се публикува в Официален вестник на Европейските общности от генералния секретариат на Съвета.--------------------------------------------------


title: Решение за определяне на датата, на която Агенцията по снабдяване на Евратом поема задълженията си и за одобряване на Правилника на Агенцията от 5 май 1960 година относно определяне на начина за балансиране на търсенето и предлагането на руди, суровини и специални делящи се материали

text:
Важна правна забележка

|

31960D0511

Официален вестник n° 032 , 11/05/1960 стр. 0776 - 0776 специално финландско издание: глава 12 том 1 стр. 0017  специално шведско издание: глава 12 том 1 стр. 0017  специално датско издание поредица I глава 1959-1962 стр. 0043  специално английско издание: поредица I глава 1959-1962 стр. 0045  специално чешко издание глава 12 том 01 стр. 18  - 18 специално испанско издание глава 12 том 01 стр. 18  - 18 специално унгарско издание глава 12 том 01 стр. 18  - 18 специално литвийско издание глава 12 том 01 стр. 18  - 18 LV.ES глава 12 том 01 стр. 18  - 18 MT.ES глава 12 том 01 стр. 18  - 18 PL.ES глава 12 том 01 стр. 18  - 18 SK.ES глава 12 том 01 стр. 18  - 18 специално словенско издание глава 12 том 01 стр. 18  - 18

		19600505Решениеза определяне на датата, на която Агенцията по снабдяване на Евратом поема задълженията си и за одобряване на Правилника на Агенцията от 5 май 1960 година относно определяне на начина за балансиране на търсенето и предлагането на руди, суровини и специални делящи се материалиКОМИСИЯТА НА ЕВРОПЕЙСКАТА ОБЩНОСТ ЗА АТОМНА ЕНЕРГИЯ,като взе предвид Договора за създаване на Европейската общност за атомна енергия, и по-специално членове 52, 53, 60 и 222 от него;като има предвид, че Комисията е тази, която трябва да определи датата, на която Агенцията по снабдяване поема задълженията си, прехвърлени ѝ съгласно Договора;като има предвид, че въвеждането на процедурите, установени от Агенцията в изпълнение на член 60, шести параграф от Договора, задължително съдържа временни мерки с оглед улесняването на тяхното постепенно прилагане;РЕШИ:Член 1Датата, на която Агенцията по снабдяване поема задълженията си, прехвърлени ѝ съгласно Договора, е 1 юни 1960 г.Член 2Одобрява се Правилникът на Агенцията от 5 май 1960 г. относно определяне на начина за балансиране на търсенето и предлагането на руди, суровини и специални делящи се материали.Член 3Правилникът, посочен в член 2, влиза в сила в своята цялост на 1 юни 1960 г. за договорите, обхващащи доставката на специални делящи се материали.Що се отнася до договорите за доставката на руди и суровини, прилагането на членове 5 и 6 от Правилника се отлага с шест месеца, считано от датата на влизане в сила, както е определена в първия параграф от настоящия член.Член 4Договорите, които се отнасят до доставката на руди и суровини, по време на този период се предават на Комисията за нейното предварително одобрение.По време на този период от шест месеца проучването на пазара се провежда и извършва съгласно процедурите, определени в членове 1—4 от Правилника.Член 5Настоящото решение се прилага за Агенцията по снабдяване на Евратом, както и за всички потребители и производители на руди, суровини и специални делящи се материали.Съставено в Брюксел на 5 май 1960 година.За КомисиятаE. M. J. A. Sassen--------------------------------------------------


title: Решение на Съвета от 30 септември 2002 година за сключване на Споразумение между Европейския съюз и Босна и Херцеговина относно дейността на Полицейската мисия на Европейския съюз (ПМЕС) в Босна и Херцеговина

text:
Важна правна забележка

|

32002D0845

Официален вестник n° L 293 , 29/10/2002 стр. 0001 - 0001 специално чешко издание глава 18 том 02 стр. 19  - 19 специално испанско издание глава 18 том 02 стр. 19  - 19 специално унгарско издание глава 18 том 02 стр. 19  - 19 специално литвийско издание глава 18 том 02 стр. 19  - 19 LV.ES глава 18 том 02 стр. 19  - 19 MT.ES глава 18 том 02 стр. 19  - 19 PL.ES глава 18 том 02 стр. 19  - 19 SK.ES глава 18 том 02 стр. 19  - 19 специално словенско издание глава 18 том 02 стр. 19  - 19

		20020930Решение на Съветаот 30 септември 2002 годиназа сключване на Споразумение между Европейския съюз и Босна и Херцеговина относно дейността на Полицейската мисия на Европейския съюз (ПМЕС) в Босна и Херцеговина(2002/845/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на Председателството,като има предвид, че:(1) На 11 март 2002 г. Съветът прие Съвместно действие 2002/210/ОВППС за Полицейската мисия на Европейския съюз [1].(2) Член 11 от настоящото съвместно действие предвижда статутът на персонала на ПМЕС в Босна и Херцеговина, включително при нужда привилегиите, имунитетите и други гаранции, необходими за изпълнението и гладкото функциониране на ПМЕС, да се договарят в съответствие с процедурата, предвидена в член 24 от Договора за Европейския съюз.(3) След решението на Съвета от 12 юли 2002 г., с което Председателството бе упълномощено да започне преговори, Председателството договори споразумение с Босна и Херцеговина за дейността на ПМЕС.(4) Настоящото споразумение подлежи на одобрение,РЕШИ:Член 1Споразумението между Европейския съюз и Босна и Херцеговина за дейността на Полицейската мисия на Европейския съюз (ПМЕС) в Босна и Херцеговина се утвърждава от името на Европейския съюз.Текстът на споразумението се прилага към настоящото решение.Член 2Председателят на Съвета се упълномощава да посочи лицето/лицата, оправомощено/и да подпише/ат споразумението, с цел да се обвърже Европейският съюз.Член 3Настоящото решение се публикува в Официален вестник.Член 4Настоящото решение влиза в сила от деня на публикуването му.Съставено в Брюксел на 30 септември 2002 година.За СъветаПредседателP. S. Møller[1] ОВ L 70, 13.3.2002 г., стр. 1.--------------------------------------------------


title: Решение (ЕС) 2016/1795 на Съвета от 29 септември 2016 година за определяне на позицията, която трябва да се заеме от името на Европейския съюз по отношение на измененията на приложенията към Европейската спогодба за международен превоз на опасни товари по шосе (ADR) и на приложените правила към Европейското споразумение за международен превоз на опасни товари по вътрешните водни пътища (ADN)

text:
               11.10.2016

               BG

               Официален вестник на Европейския съюз

               L 274/52

         РЕШЕНИЕ (ЕС) 2016/1795 НА СЪВЕТА
   от 29 септември 2016 година
   за определяне на позицията, която трябва да се заеме от името на Европейския съюз по отношение на измененията на приложенията към Европейската спогодба за международен превоз на опасни товари по шосе (ADR) и на приложените правила към Европейското споразумение за международен превоз на опасни товари по вътрешните водни пътища (ADN)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Действията на Съюза в сектора на превоза на опасни товари следва да са насочени към подобряване на безопасността и сигурността на транспорта, опазването на околната среда и улесняването на международния транспорт.

               (2)

               Съюзът не е договаряща страна по Европейската спогодба за международен превоз на опасни товари по шосе (ADR) и по Европейското споразумение за международен превоз на опасни товари по вътрешните водни пътища (ADN). Всички държави членки обаче са договарящи страни по ADR и 13 държави членки са договарящи страни по ADN.

               (3)

               Директива 2008/68/ЕО на Европейския парламент и на Съвета (1) предвижда изисквания за автомобилния и железопътния превоз и превоза по вътрешни водни пътища на опасни товари в рамките на държавите членки или между тях, като се позовава на ADR, на Правилника за международен железопътен транспорт на опасни товари, включен в притурка В към Конвенцията за международни железопътни превози (COTIF) (RID) и на ADN. Освен това член 4 от Директива 2008/68/ЕО предвижда, че „превозът на опасни товари между държавите членки и трети държави се разрешава при спазване на изискванията на ADR, RID и ADN, освен когато в приложенията е посочено друго“.

               (4)

               Между 2014 и 2016 г. Работната група по превоза на опасни товари — WP.15, и Административният комитет на ADN, в съответствие с процедурите, предвидени съответно в член 14 от ADR и член 20 от ADN, разработиха някои изменения, които се очаква да влязат в сила на 1 януари 2017 г.

               (5)

               Тези изменения, които се отнасят до технически стандарти и единни технически предписания, имат за цел да гарантират безопасния и ефикасен превоз на опасни товари, като едновременно с това се отчитат научният и техническият напредък в сектора и разработването на нови вещества и изделия, чийто превоз представлява опасност. Развитието на превоза на опасни товари по шосе и по вътрешни водни пътища както в рамките на Съюза, така и между Съюза и съседните държави е ключов елемент от общата транспортна политика и гарантира правилното функциониране на всички отрасли на промишлеността, които произвеждат или използват стоки, класифицирани като опасни съгласно ADR и ADN.

               (6)

               Всички предложени изменения са обосновани и полезни и следва да бъдат подкрепени. Поради това е целесъобразно да бъде определена позицията, която трябва да се заеме от името на Съюза по отношение на предложените изменения на приложенията към ADR и на приложените правила към ADN, както е посочено в приложението,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз по отношение на предложените изменения на приложенията към ADR и на приложените правила към ADN, трябва да бъде в съответствие с приложението към настоящото решение.
   Формални и незначителни промени в предложените изменения на ADR и ADN, посочени в първата алинея, изпратени от генералния секретар на Организацията на обединените нации, могат да бъдат договаряни без допълнително решение на Съвета.
   Член 2
   Позицията на Съюза, посочена в член 1, се изразява от държавите членки, които са договарящи страни по споразуменията, посочени в същия член, като действат съвместно в интерес на Съюза.
   Член 3
   В Официален вестник на Европейския съюз се публикува препратка към приетите изменения на приложенията към ADR и на приложените правила към ADN, като се посочва датата на влизането им в сила.
   Член 4
   Настоящото решение влиза в сила в деня на приемането му.

      Съставено в Брюксел на 29 септември 2016 година.

            За Съвета

            Председател

         P. ŽIGA

      (1)  Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (ОВ L 260, 30.9.2008 г., стр. 13).

      ПРИЛОЖЕНИЕ

                  Предложение

                  Референтен документ

                  Уведомление

                  Предмет

                  Забележки

                  Позиция на ЕС

                  1

                  ECE/TRANS/WP.15/231

                  C.N.443.2016.TREATIES-XI.B.14

                  Проект за изменения на приложения A и B към ADR

                  Технически консенсус в работната група по превоза на опасни товари — WP.15

                  Измененията се приемат

                  2

                  ECE/TRANS/WP.15/231/Corr.1

                  C.N.443.2016.TREATIES-XI.B.14

                  Проект за изменения на приложения A и B към ADR

                  Технически консенсус в работната група по превоза на опасни товари — WP.15

                  Измененията се приемат

                  3

                  ECE/TRANS/WP.15/231/Add.1

                  C.N.443.2016.TREATIES-XI.B.14

                  Проект за изменения на приложения A и B към ADR

                  Технически консенсус в работната група по превоза на опасни товари — WP.15

                  Измененията се приемат

                  4

                  ECE/ADN/36

                  C.N.444.2016.TREATIES-XI.D.6

                  Проект за изменения на правилата, приложени към ADN

                  Технически консенсус в рамките на Административния комитет

                  Измененията се приемат

                  5

                  ECE/ADN/36/Add.1

                  C.N.607.2016.TREATIES-XI.D.6

                  Проект за изменения на правилата, приложени към ADN

                  Технически консенсус в рамките на Административния комитет

                  Измененията се приемат


title: 2007/858/ЕО: Решение на съвета от 17 декември 2007 година за назначаване на председател и заместник-председател на отделението по жалбите на Службата на Общността за сортовете растения

text:
               21.12.2007

               BG

               Официален вестник на Европейския съюз

               L 337/105

      РЕШЕНИЕ НА СЪВЕТА

   от 17 декември 2007 година
   за назначаване на председател и заместник-председател на отделението по жалбите на Службата на Общността за сортовете растения
   (2007/858/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 47, параграф 1 от него,
   като взе предвид представените от Комисията на 29 октомври 2007 г. списъци на кандидати и след получаване на становището на Административния съвет на Службата на Общността за сортовете растения,
   РЕШИ:
   Член 1
   Г-н Paul A.C.E. VAN DER KOOIJ, роден на 13 януари 1956 г., се назначава за председател на отделението по жалбите на Службата на Общността за сортовете растения за срок от пет години.
   Г-н Timothy MILLETT, роден на 6 януари 1951 г., се назначава за заместник-председател на отделението по жалбите на Службата на Общността за сортовете растения за срок от пет години.
   Мандатът им започва да тече от датата на встъпване в длъжност. Датата се съгласува с председателя и Административния съвет на Службата.
   Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 17 декември 2007 година.

            За Съвета

            Председател

         J. SILVA

      (1)  ОВ L 227, 1.9.1994 г., стp. 1. Регламент, последно изменен с Регламент (ЕО) № 873/2004 (ОВ L 162, 30.4.2004 г., стp. 38).